Suresh 122 Views psu
కేంద్ర ప్రభుత్వరంగ సంస్థలు మరింత పటిష్టం
న్యూఢిల్లీ, : రైల్వేకంపెనీలను స్టాక్‌ మార్కెట్ల లో జాబితాచేసి నిధుల సమీకరణ, ట్రేడింగ్‌ ద్వారా మార్కెట్‌ విలువలు పెంచుకునే ప్రయత్నంచేయా లని కేంద్రం నిర్ణయించింది. అంతేకాకుండా ఎంపిక చేసిన ప్రభుత్వరంగసంస్థలను కూడా స్టాక్‌ ఎక్ఛేంజి ల్లో సత్వరమే జాబితాచేస్తోంది. రైల్వేలపరంగా ప్రభుత్వ రంగ సంస్థలు ఐఆర్‌సిటిసి, ఐఆర్‌ఎప్‌సి, ఇర్కాన్‌ వంటి సంస్థలను స్టాక్‌ ఎక్ఛేంజిల్లో జాబితా చేస్తామని ఆర్థికమంత్రి ప్రకటించింది. కేంద్రప్రభుత్వ రంగ సంస్థలను మరింతపటిష్టంచేసేందుకు పునరే కీకరణ అవసరమని వెల్లడించింది. ఆర్థికపునరేకీకర ణ, విలీనం, కొనుగోళ్లు వంటివి ప్రభుత్వరంగంలో సమీకృత ప్రభుత్వరంగంగా మారుతుందని ప్రత్యే కించి ప్రభుత్వరంగంలో ఒక సమీకృత చమురు సంస్థను ఏర్పాటుచేసే లక్ష్యంతో ఉన్నట్లు బడ్జెట్‌ ప్రసంగంలో ప్రస్తావనకు వచ్చింది.
ఇక ప్రధాన మంత్రి ముద్రాయోజన పథకం అనూహ్యవిజయం సాధించిందని, గతఏడాది 1.23 లక్షల కోట్ల బడ్జెట్‌ దాటిపోయిందని అందుకే ఈ ఏడాది బడ్జెట్‌లో 2.44లక్షలకోట్ల రూపాయలు కేటాయించినట్లు వెల్ల డించారు. నిరర్ధక ఖాతాలు, నిరర్ధక ఆస్తులు పెరిగి పోతున్న బ్యాంకింగ్‌ వ్యవస్థకు మూలధన వనరులు అందించేందుకుగాను జైట్లీ తన బడ్జెట్‌లో ఈ ఆర్ధిక సంవత్సరానికి రూ.10వేల కోట్లు కేటాయించారు. గత ఏడాదిప్రకటించిన పెట్టుబడుల ఉపసంహరణ విధానం కొనసాగుతుందని, ప్రభుత్వం ఇందుకు సవరించిన యంత్రాంగం అనుసరిస్తుందని నిర్దిష్ట వ్యవధిలోపే గుర్తించిన కేంద్రప్రభుత్వరంగ సంస్థ లను స్టాక్‌ఎక్ఛేంజిల్లో జాబితాచేస్తుందన్నారు. దీని వల్లప్రజలభాగస్వామ్యం పెరుగుతుందని, ప్రభుత్వ బాధ్యత మరింతపెరిగి ఈ కంపెనీల వాస్తవ విలువ లు తెలుస్తాయన్నారు. భారీ పెట్టుబడుల నిర్ణయా లతో వాటాదారుల సొమ్ముకు మరింత విలువలు తెస్తుందని, ఆర్థికవ్యవస్థ తీరుతెన్నులు, వాతావర ణానికి అనుగుణంగాసమస్యలు అధిగమించే వీలుం టుందని వివరించారు.దేశీయంగా ఉన్న ప్రభుత్వ, ప్రైవేటు గ్యాస్‌ కంపెనీలను క్రమబద్ధీకరించి పర్య వేక్షించేందుకుగాను ఒక పెద్ద సమీకృత చమురు సంస్థను ఏర్పాటుచేసే లక్ష్యంతో ఉన్నట్లు జైట్లీ వెల్ల డించారు. అంతేకాకుండా ఎక్ఛేంజిట్రేడ్‌ఫండ్స్‌ ద్వారా కేంద్రప్రభుత్వరంగ సంస్థలకు మంచి స్పంద న వచ్చిందని, దీనివల్ల మరింతగా ఫండ్‌ ఆఫర్లతో ముందుకు వెళుతున్నట్లు వివరించారు. ఇటిఎఫ్‌ను ఇకముందు కూడా పెట్టుబడుల ఉపసంహరణకు ప్రధాన వాహికగా వినియోగిస్తామన్నారు.
కొత్త ఇటి ఎఫ్‌ విభిన్నరంగాల సిపిఎస్‌ఇస్టాక్స్‌తోను, ప్రభుత్వ వాటాలు వంటి వాటితో 2017-18 ఆర్థిక సంవత్స రంలో విడుదలచేస్తామని వివరించారు. అలాగే దివాళా నియమావళి, సర్ఫేసిచట్టానికి తెచ్చిన సవర ణలు, డెట్‌రికవరీ ట్రిబ్యునల్‌ చట్టాల సవరణలతో రుణాల రికవరీలకు మరింత వీలవుతుందని బ్యాం కుల అధికారాలను మరింతపటిష్టం చేసి నట్లవుతుందని అన్నారు. ఇంధ్ర ధనుష్‌ తో పాటే బ్యాంకుల మూలధనీకరణకు కొత్త సంవత్సరంలో పదివేల కోట్లను కేటాయించినట్లు వివరించారు. ఇక ముద్రా పథకంతో ఎంఎస్‌ఎంఇ రంగానికి ఎంతోమేలు జరుగుతుందని, ఈ ముద్రా బ్యాంకుద్వారా దళితులు, గిరిజనులు, వెనుకబడిన తరగతులు, మైనార్టీలు, మహిళలకు ఎక్కువ ప్రాధాన్యం ఉంటుం దని వివరించారు. దళితులు, గిరిజన, మహిళా ఔత్సాహిక పారిశ్రామికవేత్తలను ప్రోత్స హించేందుకువీలుగా గ్రీన్‌ఫీల్డ్‌ సంస్థలు ఉపాధి కల్పనకు వీలుగా స్టాండప్‌ ఇండియాను మరింత ముందుకుతీసుకెళతామన్నారు. కొత్తగా16వేల సంస్థ లు ఈప్రణాళిక కింద వివిధ కార్యకలాపాలు చేప ట్టాయి. ఆహారశుద్ధి,గార్మెంట్‌, డయాగ్నస్టిక్‌ సెంట ర్లు వంటివి ఏర్పాటు చేసుకున్నట్లు వివరించారు.